Осипова, Ирина Викторовна
О́сипова Ири́на Ви́кторовна (йина 1981 шеран 25 июнехь, Москохахь, РСФСР, ССРС) — российн профессионалан баскетболхо, Российн къоман гулйина командин ловзархо. Ловза центровойн позицехь. ТӀаьхьарчу хенахь левзина «Динамо Курск» йукъахь. Росси спортан хьакъ долу говзанча. зударийн Евролигин пхоьазза чемпион.

Биографи 
Осипова Ирина баскетболех ловза йолаелла Москохахь. Цуьнан хьалхара тренер вара А. Орехов. Иринин дуьххьарлера клуб хилира «Глория» (Москох). 2000 шарахь дуьйна иза ловзуш йу Баскетболех лозаран Российн гулйина командехь, дуьненайукъара йаккхийрачу турнирех цуо йукъах ца йитира 2005 шеран Европин чемпионат бен. Осипова левзира «Динамо» (Москох), УГМК (Екатеринбург), «Элицур» (Исраил), ВБМ-СГАУ (Самара) командашкахь. 2005 шарахь левзира Москохан областан хьалха «Спартак» олуш хиллачу «Спарта&К» командехь. 2006 шарахь левзира WNBA «Детройт Шок» йукъахь 2 матчехь. 2012 шеран Олимпийн ловзарел тӀаьхьа левзира Истмалин  университетан командехь. 2016 шарахь декрете йахара, амма баскетболан карьера чекхйаккха планаш йацара.

Кхиамаш 
 2004 а, 2008 а шерашкара Олимпийн ловзарийн борзанан совгӀатхо. 
 Дуьненан чемпионатийн детин совгӀатхо: 2002, 2006 
 Европин чемпион: 2003, 2007, 2011
 Европин чемпионатийн детин совгӀатхо: 2001, 2009
 Евролигин чемпион: 2003, 2007, 2008, 2009, 2010
 Евролигин борзанан совгӀатхо: 2015
 ФИБА Европин кад баьккхинарг: 2006
 ФИБА Дуьненан Лигин толамхо: 2004
 ФИБА Дуьненан Лигин борзанан совгӀатхо: 2003
 Россий чемпион: 2003, 2007, 2008
 Российн чемпионатан детин совгӀатхо: 2004, 2009, 2010, 2011, 2012
 Российн чемпионатан борзанан совгӀатхо: 2002, 2015, 2016
 Европин Суперкад баьккхинарг: 2010
 Российн кад баьккхинарг: 2015, 2016

Сийлахь цӀераш а, орденаш а 
  Российн спортан хьакъ долу говзанча
  «Даймехкана гӀуллакх дарна» орденан II тегӀанера мидал (2009 2 август) — 2008 шеран Пекинера XXIX Олимпиадин ловзаршкахь физикин оьздангалла а, спорт а киош доккха дакъа лацарна

Шен дахар 
Осипова Ирина марехь йу, кхиош йу 3 бер – Алёна а, Роберт а, Тимур а.

Билгалдахарш

Хьажоргаш 
 Профайл Ирины Осиповой на сайте Спарта энд К
 Ирина Осипова: Хочу троих детей и играть, как Сабонис 

Российн баскетболхой
Российн спортан хакъ долу говзанча
2004 шеран аьхкенан Олимпийн ловзарийн борзанан совгӀатхой
2008 шеран аьхкенан Олимпийн ловзарийн борзанан совгӀатхой
Баскетболисташ 2004 шеран аьхкенан Олимпийн ловзаршкахь
Баскетболхой 2008 шеран аьхкенан Олимпийн ловзаршкахь
Баскетболхой 2012 шеран аьхкенан Олимпийн ловзаршкахь
Баскетболан Российн гулйина командин ловзархой
Баскетболан Европин чемпионаш
ЗБК «Динамо» Москох ловзархой
БК УГМК ловзархой
ЗБК ЦСКА Москохан ловзархой
ЗБК «Спарта&К» ловзархой
«Детройт Шок» ловзархой
ЗБК «Кошице» ловзархой
ЗБК «Динамо» Курск ловзархой